ΑΠΟΦΑΣΗ αριθ. 1/86 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΕΛΒΕΤΙΑΣ «Κοινοτική διαμετακόμιση»

της 8ης Απριλίου 1986 με την οποία τροποποιείται η συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακόμισης, λόγω της προσχώρησης του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες

Η ΜΕΙΚΤΗ ΕΠΙΤΡΟΠΗ,

ιΕχοντας υπόψη τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακόμισης, και ιδίως το άρθρο 16 παράγραφος 3 στοιχείο γ),

Εκτιμώντας:

ότι, λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα, πρέπει, για όσο διάστημα δεν θα έχουν καταργηθεί οι δασμοί και οι άλλες επιqαρύνσεις στις ενδοκοινοτικές συναλλαγές, να γίνεται διάκριση μεταξύ των εμπορευμάτων που απέκτησαν την ιδιότητα κοινοτικών εμπορευμάτων στην Κοινότητα των Δέκα και των εμπορευμάτων που την έχουν αποκτήσει στην Ισπανία ή την Πορτογαλία

ότι, για τους λόγους αυτούς, κρίθηκε αναγκαίο να καθιερωθούν παραστατικά εσωτερικής κοινοτικής διαμετακόμισης, παράλληλα με τα ήδη υφιστάμενα παραστατικά, τα οποία θα διακρίνονται από τα τελευταία με τα σύμqολα T2 ES, T2 L ES, T2 PT και T2 L PT, καθώς επίσης να προqλεφθούν άλλες ειδικές διατάξεις για την εφαρμογή των ρυθμίσεων περί της κοινοτικής διαμετακόμισης

ότι, συνεπώς, πρέπει να προσαρμοστεί η συμφωνία,

ΑΠΟΦΑΣΙΖΕΙ:

Άρθρο 1

Το πρόσθετο πρωτόκολλο ES-PT που εμπεριέχεται στο παράρτημα της παρούσας απόφασης επισυνάπτεται στη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακόμισης.

Το εν λόγω πρωτόκολλο αποτελεί αναπόσπαστο τμήμα της συμφωνίας.

Άρθρο 2

Η παρούσα απόφαση αρχίζει να ισχύει την 1η Μαρτίου 1986.

Βρυξέλλες, 8 Απριλίου 1986.

Για τη Μεικτή Επιτροπή

Ο Πρόεδρος

R. GIORGIS

ΠΑΡΑΡΤΗΜΑ

ΠΡΟΣΘΕΤΟ ΠΡΩΤΟΚΟΛΛΟ ES-PT για τις ιδιαίτερες αναγκαίες λεπτομέρειες εφαρμογής της συμφωνίας, λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα

Άρθρο 1

Κατά την έννοια του παρόντος πρωτοκόλλου, ως Κοινότητα υπό τη σύνθεσή της πριν την προσχώρηση της Ισπανίας και της Πορτογαλίας, καλούμενη στο εξής «Κοινότητα των Δέκα», νοείται: το Βασίλειο του Βελγίου, το Βασίλειο της Δανίας, η Ομοσπονδιακή Δημοκρατία της Γερμανίας, η Ελληνική Δημοκρατία, η Γαλλική Δημοκρατία, η Ιρλανδία, η Ιταλική Δημοκρατία, το Μεγάλο Δουκάτο του Λουξεμβούργου, το Βασίλειο των Κάτω Χωρών και το Ηνωμένο Βασίλειο της Μεγάλης Βρετανίας και Βορείου Ιρλανδίας.

Άρθρο 2

Με την επιφύλαξη των διατάξεων των άρθρων 3 και 6 του παρόντος πρωτοκόλλου, οι διατάξεις της συμφωνίας που αναφέρονται ρητά στα έντυπα, δηλώσεις και παραστατικά διαμετακόμισης T2 ή T2L εφαρμόζονται εξίσου και για τα έντυπα, δηλώσεις και παραστατικά διαμετακόμισης T2 ES, T2 PT, T2L ES ή T2L PT.

Άρθρο 3

1. Η έκδοση, από ένα ελβετικό τελωνείο αναχώρησης, ενός παραστατικού διαμετακόμισης T2 ES ή T2L ES υπόκειται στην προσκόμιση παραστατικών διαμετακόμισης T2 ES ή T2L ES που έχουν εκδοθεί σε ένα κράτος μέλος.

2. Η έκδοση, από ένα ελβετικό τελωνείο αναχώρησης, ενός παραστατικού διαμετακόμισης T2 PT ή T2L PT υπόκειται στην προσκόμιση παραστατικών διαμετακόμισης T2 PT ή T2L PT που εκδόθηκαν σε ένα κράτος μέλος.

Άρθρο 4

1. Ως δήλωση T2 ES ή δήλωση T2 PT νοείται η δήλωση που συντάσσεται:

- σε έντυπο που συμφωνεί, εκτός από ό,τι αφορά το περιεχόμενο των χώρων που προβλέπονται για εθνική χρήση, καθώς και τις διαστάσεις των θέσεων που οριοθετούνται συνολικά ή μερικά από διακεκομμένες γραμμές, με το υπόδειγμα που εμπεριέχεται στα παραρτήματα Ι ή ΙΙΙ του κανονισμού περί των διατάξεων εφαρμογής καθώς και περί των μέτρων απλούστευσης του καθεστώτος κοινοτικής διαμετακόμισης (προσάρτημα ΙΙ της συμφωνίας), το οποίο συμπληρώνεται, κατά περίπτωση, από ένα ή περισσότερα έντυπα που συμφωνούν με τα αντίστοιχα υποδείγματα που εμπεριέχονται στα παραρτήματα ΙΙ ή ΙV του εν λόγω κανονισμού,

- σε έντυπο που συμφωνεί με το υπόδειγμα που εμπεριέχε-

ται στο παράρτημα Ι του κανονισμού για την καθιέρωση

εντύπου δήλωσης κοινοτικής διαμετακόμισης που μπορεί να χρησιμοποιείται σε σύστημα αυτόματης ή ηλεκτρονικής επεξεργασίας πληροφοριών (προσάρτημα ΙΙ Α της συμφωνίας).

2. Ο κυρίως υπόχρεως αναφέρει εάν η δήλωση κοινοτικής διαμετακόμισης συντάσσεται σε έντυπο T2 ES ή T2 PT, συμπληρωμένου ενδεχομένως με έναν ή περισσότερους πίνακες T2 ES a ή T2 PT a, αναγράφοντας, είτε στη γραφομηχανή είτε χειρόγραφα, με ευανάγνωστο και ανεξίτηλο τρόπο, ανάλογα με την περίπτωση, τη μνεία «2-δύο ES» ή «2-δύο PT», στο χώρο που υπάρχει ελεύθερος μετά το σύμβολο T που αναφέρεται στα έντυπα αυτά.

Άρθρο 5

1. Τα έντυπα επί των οποίων συντάσσονται τα παραστατικά εσωτερικής κοινοτικής διαμετακόμισης T2L ES και T2L PT είναι τα έντυπα T2L που συμφωνούν με το υπόδειγμα που εμπεριέχεται στο παράρτημα XI του κανονισμού για τις διατάξεις εφαρμογής καθώς και για τα μέτρα απλούστευσης του καθεστώτος κοινοτικής διαμετακόμισης (προσάρτημα ΙΙ της συμφωνίας), στο οποίο το σύμβολο T2L συμπληρώνεται, κατά την έκδοση του παραστατικού, με τη μνεία ES ή PT, ανάλογα με την περίπτωση, η οποία αναγράφεται, είτε στη γραφομηχανή είτε χειρόγραφα, με ευανάγνωστο και ανεξίτηλο τρόπο. Η μνεία ES ή PT μπορεί επίσης να είναι τυπωμένη εκ των προτέρων στα εν λόγω έντυπα.

2. Οι διατάξεις του άρθρου 2 παράγραφος 2, παράγραφος 5 στοιχείο α), παράγραφος 6 πρώτο και δεύτερο εδάφιο, παράγραφοι 9 και 10, καθώς και οι διατάξεις του τίτλου V του προαναφερθέντος κανονισμού (προσάρτημα ΙΙ της συμφωνίας) εφαρμόζονται και για τα παραστατικά T2L ES και T2L PT.

Άρθρο 6

1. Για την εφαρμογή των διατάξεων του τίτλου IV τμήμα Ι του προαναφερθέντος κανονισμού (προσάρτημα ΙΙ της συμφωνίας):

α) ^- η διεθνής φορτωτική ή το διεθνές δελτίο αποστολής δεμάτων express που εκδίδεται για τα εμπορεύματα που γίνονται δεκτά προς μεταφορά από μια υπηρεσία των σιδηροδρόμων της Κοινότητας των Δέκα, ή

- το δελτίο επιστροφής -κοινοτική διαμετακόμιση- που εκδίδεται για τα εμπορεύματα που έγιναν δεκτά προς μεταφορά από έναν εθνικό αντιπρόσωπο της επιχείρησης μεταφορών στην Κοινότητα των Δέκα,

ισοδυναμεί με δήλωση ή παραστατικό T2 ή T2 GR, ανάλογα με την περίπτωση, εκτός αν φέρει το σύμβολο T1, T2 ES ή T2 PT

β) ^- η διεθνής φορτωτική ή το διεθνές δελτίο αποστολής δεμάτων express που εκδίδεται για τα εμπορεύματα που έγιναν δεκτά προς μεταφορά από την υπηρεσία των ισπανικών σιδηροδρόμων, ή

- το δελτίο επιστροφής -κοινοτική διαμετακόμιση- που εκδίδεται για εμπορεύματα που έγιναν δεκτά προς μεταφορά από τον ισπανό εθνικό αντιπρόσωπο της επιχείρησης μεταφορών,

ισοδυναμεί με δήλωση ή παραστατικό T2 ES, εκτός εάν φέρει το σύμβολο T1, T2, T2 GR ή T2 PT, τα σύμβολα T2 ή T2 PT επισημοποιείται με την επίθεση της σφραγίδας του τελωνείου αναχώρησης

γ) ^- η διεθνής φορτωτική ή το διεθνές δελτίο αποστολής δεμάτων express που εκδίδεται για εμπορεύματα που γίνονται δεκτά για μεταφορά από μια υπηρεσία των πορτογαλικών σιδηροδρόμων, ή

- το δελτίο επιστροφής -κοινοτική διαμετακόμιση- που εκδίδεται για εμπορεύματα που έγιναν δεκτά προς μεταφορά από έναν πορτογάλο εθνικό αντιπρόσωπο της επιχείρησης μεταφορών,

ισοδυναμεί με δήλωση ή παραστατικό T2 PT, εκτός εάν φέρει το σύμβολο T1, T2, T2 GR ή T2 ES, τα σύμβολα T2

ή T2 ES επισημοποιείται με την επίθεση σφραγίδας του τελωνείου αναχώρησης.

2. Για την εφαρμογή του άρθρου 8 παράγραφος 2 της συμφωνίας, πρέπει:

α) ^να τίθεται το σύμβολο T2 ES, εφόσον πρόκεται για εμπορεύματα που αφίχθησαν στην Ελβετία βάσει:

- ενός παραστατικού T2 ES,

- μιας διεθνούς φορτωτικής, ενός διεθνούς δελτίου αποστολής δεμάτων express ή δελτίου επιστροφής -κοινοτική διαμετακόμιση-, που ισοδυναμούν με παραστατικό T2 ES, ή

- ενός παραστατικού T2L ES

β) ^να τίθεται το σύμβολο T2 PT, εφόσον πρόκειται για εμπορεύματα που αφίχθησαν στην Ελβετία βάσει:

- ενός παραστατικού T2 PT,

- μιας διεθνούς φορτωτικής, ενός διεθνούς δελτίου αποστολής δεμάτων express ή δελτίου επιστροφής -κοινοτική διαμετακόμιση-, που ισοδυναμούν με παραστατικό T2 PT, ή

- ενός παραστατικού T2L PT.